text: Wolu miilla gobbuwa mereero aantimmanna sufo noose lopho jawaachisha hedote giddo wortino illachaati. Kuni miilla gobbuwa mereero taalashshonna suffanno dagoomittetenna miinju lopho abbate illachishinoho.
text: #000002
text: Beeqqisaancho lopho hedote giddo worinohu kuni illachi; mimmitu anga amande lophinannita jawaachishannoho. Gobbuwate mereero hee’ra noosihu dagoomittete,miinju lopho latishshi mallaadaancho ikkikkinni;beeqqisaancho ikka noosi yitannota kaajjado illachano amaddinote.
text: #000003
text: Songo wodiidi Afriki Johansbergete harissanni keeshshitino gamooshshinni; gobbanke uurrinshaho miila ikkate shiqishshino xa`mo wo’ma huuronni kaajjishshino. Konninnino gobbate gede bayira dipoloomaasete seyoo borreessiinsoonni.
text: #000005
text: Konninnino aleenni gobbate gede hanaffino buxima dhagge assate haaro dhaggete harinshora jawa dhuka ikkasera dandaannota ammannanni. Baxxinohunnino songote fayinaansete uurrinsha “New Development” labbino baca usuraanonna gadachishshanno akatubba haranchonna seeda yanna liquubba qallotennino ikko kaa`lotenni afi’rate dandiissanno woyyitino kaayyo kalaqannoseha ikkanno.
text: #000007
text: Gobbanke BRICS gobbuwa miila, baxxinohunnino Chayinunna Hindete ledo konni albaanni luphiima ikkino miinju xaadooshshi nooseta ikkasi; gaamote miila ikkase tenne gobbuwati dureeyye hala`ladunni Itophiya dagganno gede assate ragaanni noosi qeechi luphiima ikkannota ammannanni.
text: #000008
text: Aanteteno beeqqisaancho lopho hedote giddo worino gaamote illachi kaiminni; konni albaanni noorinnino ikko xa yannara miila ikkitino gobbuwa ledo xaande loosatenni gobbate gede hananfoommota latishshu harinsho gummaame assatenni daganke duuchu handaari horaameeyye assa dandiissanno woyyitino kaayyo amade daynoho.
text: #000009
text: Mootimma gaamote miila ikka noose istiraateejiikete horaameessimma balaxxe huwatatenni, miila ikkate xa`mo shiqishatenni hanafe xa`mo adhamooshshe afidhanno geeshsha qaaffino hayyo, xiinxallinoonni dipoloomaasete doogo luphi yiino afamishsha uyinannite; gobbate gedeno bayira dipoloomaasete kaayyooti!
text: #000010
text: Dhaggese, dagase batinyi, luphiima lopho abbitanni noo boode gobbuwa mereero ikkase, haanju harumi, giwirinnunni meessa dandaate assinanni hee`noonni wo`naalshi; hattono xaphooma laalchu lopho mitteenni miilla gobbuwanni ammannoonnihura miilimmatenni doorantino Itophiyu. Tini mulla dagginota ikkikkinni suwashshunna halaalaancho ikkino xaadooshshe kalaqatenniiti.
text: #000014
text: Haaru diri hexxonke gumulleemoha ikkanno gede!
text: #000019
text: Save my name, email, and website in this browser for the next time I comment.
text: #000022